कुछ अनावश्यक ख़र्च उत्पन्न हो सकते हैं परन्तु धन के आगमन में निरंतरता बनी रहेगी। पारिवारिक सुख में भी वृद्धि होगी और जन संपर्क तेज़ होगा। इस समय कुछ नयी योजनाओं पर काम कर सकते हैं परन्तु उन्हें वास्तविकता के धरातल पर लाने के लिए आपको अत्यधिक प्रयास करना पड़ेगा। पुराने कर्ज़ उतारने में सफल होंगे परन्तु यह ध्यान रहे कि पुनः कर्ज़ ना ले लें। इस सप्ताह आपको अनावश्यक बातों पर क्रोध आ सकता है। भाइयों से मनमुटाव की संभावना भी बन रही है, अतः अपने अनावश्यक आवेश पर नियंत्रण रखें। सप्ताह के प्रारम्भ में कार्य स्थल पर अपने उच्च अधिकारियों से ताल-मेल बैठाकर चलने का प्रयत्न करें।